section_heading: Životopis
paragraph_text: Tijekom rane vladavine svoga polubrata Manca Inca Yupanquija, podržavao je njegov režim te je 1535. godine zajedno s villac umom pratio ekspediciju Diega de Almagra u Čile. U jednom trenutku vrhovni je svećenik napustio ekspediciju i vratio se u Peru gdje je podigao ustanak protiv Španjolaca u ime Manca Inca Yupanquija. Po povratku u Peru, Diego de Almagro je naišao na Cuzco pod opsadom vojske Inka. Nakon obustave šestomjesečne opsade i povlačenja vojske Manca Inca Yupanquija, Španjolci su za novoga sapa Inku postavili svog saveznika Paullu Incu kojega su uz to i bogato nagradili posjedima.